
Armadong pakigbisog ang kasulbaran sa 


problema sa yuta 


ANG BUWAN SA OKTUBRE OKAS- 
YON sa paghatag og pagtagad 
sa dugo'g singot nga pakigbisog 
sa mga mag-uuma para maangkon 
ang tinuod nga reporma sa yuta. 
Ang mag-uuma mao ang nangu- 
nang gipahimuslan ug gilupigan 
sa nagharing hut-ong sa dagkung 
kumprador-agalong yutaan. Isip 
mayoriya sa katilingbang Pilipino, 
sila ang nahimong nangunang tar- 
get sa kontra-rebolusyon aron 
mapugngan ang paghiusa sa 
bantugang pwersa sa mag-uuma 
ug mamumuo. 

Sa sobra usa ka tuig nga 
paghari sa ilehitimong rehimeng 
Marcos Jr, tataw para sa pumu- 
luyong Negrosanon nga ipabilin 
niini ang nasud isip kliyenteng 
estado sa imperyalismong US. 
Walay pagbag-o, kung dili mas 
nagkagrabe, ang export-oriented 
ug import-dependent nga eko- 
nomiya sa nasud. 

Kadaghanan sa mag-uuma sa 


Negros ulipon sa monopolyong 
ekonomiya sa kalamay. Ang pag- 
dagsa sa gatusan ka toneladang 
imported nga kalamay, ligal o gi- 
ismagol, ug ang pagtago sa kala- 
may para makontrol ang presyo 
ug suplay sa merkado mao ang 
mopatay sa mga mag-uuma ug 
mamumuo sa umahan nga nagsalig 
sa industriya sa kalamay. Nabang- 
karote ang mga gagmay'ng planters 


sa tuman ka mahal nga gastu- 
hanan sa pagtanom og tubo sam- 
tang wala usab mabawi ang gastos 
sa tuman ka baratong presyo sa 
kalamay. Sa mamumuo sa katub- 
han, mamawi sa gastuhanan 
pinaagi sa dili makatarunganong 
suholan. 

Mao man usab ang gisinati 

sa mga mag-uuma sa humayan, 
sagingan ug uban pang produkto 
sa agrikultura. Hingpit nga na- 
hataga'g kadaut sa nisirit nga 
presyo sa mga palaliton ang mga 
mag-uuma. Apan sa pikas bahin, 
ang ilang mga produktong tanom 
ug mga kahayupan, halos gipa- 
ngayo na lamang tungod sa 
kabarato sa presyo sa pagpalit 
sa mga kumprador. 

Daku usab ang papel sa 
reaksyonaryong gobyerno aron 
dugang pug-on ang mga mag- 
uuma pinaagi sa mga balaud ug 
palisiya ini. ang New Agrarian 
Emancipation Act nga gipang- 
hambug ni Marcos Jr, ang Sup- 
port to Parcelization of Lands 
for Invidual Titling (SPLIT) nga 
programa sa Department og 
Agrarian Reform ug World Bank, 
ug kumbersyon sa agrikultural 
nga yuta ang nagpapaspas pa sa 
subling pagkonsentra sa yuta sa 
mag-uuma ngadto sa kamot sa 
agalong yutaan. Gawas niini, gi- 
atake usab ang mga mag-uuma 
sa mga langyaw ug dagkung 
kumprador nga proyekto nga tuy- 
ong ilogon ang ilang kayu-taan ug 
gub-on ang ilang panginabuhian 
sama sa mina ug quarry, mega 
dam, komersyal nga plantasyon, 
eko-turismo, ug reklamasyon. 

Ang kahimtang sa mga mag- 
uuma taliwala sa liberalisasyon 
sa agrikultura, pagpadayon sa 
monopolyo sa yuta sa kamot sa 
mga agalon-kumprador, tuman 
ka mubong presyo sa mga 
produkto sa mga mag-uuma, ug 
walay seguridad sa pagkaon bis- 
an sila mismo ang nagpatumaw 
niini dugang mang gipagrabe sa 
korapsyon sa mga burukrata ug 
utok pulbura nga paghari sa mga 
pwersa sa estado sa kabukiran. 

Usa sa mga pinakagrabeng 
nabuksas nga korapsyon niini 
lamang mao ang paggasto ni 
Sara Duterte sa kwestyonableng 
confidential funds niadtong Dis- 


.......c. 


yembre 2022 sa biling P125 
milyones sulod sa 11 ka adlaw. 
Samtang, mingkusog usab ang 
kabangis ug pagpanglingla sa 
Armed Forces of the Philippines 
(AFP), Philippine National Police 
(PNP) ug National Task Force 
(NTF)-Elcac sa kaumahan sa 
Negros ilabinang nagsingabot ang 
ilang damgong dedlayn sa pag- 
pukan sa New People's Army 
(NPA) sa Isla. 

Kaluha ang kontra-rebolus- 
yonaryong gyera ug neoliberal 
nga mga atake. Ang nagkag- 
rabeng kabangis sa rehimen 
nagtimaan sa  nagkagrabeng 
krisis sa ekonomiya sa nasud 
nga may kalambigitan sa krisis 
sa imperyalismong US. Pag- 
pakita kini sa pagka-tigreng pa- 
pel sa imperyalismo ug mga 
gaway niini--desperadong de- 
pensahan ang dunot nga katiling- 
bang puno sa krisis. Ang pasismo 
sa estado nagpakita sa kahadlok 
sa nagharing hut-ong nga mapu- 
kaw, ma-organisa ug mapalihok 
ang hut-ong mag-uuma batok sa 
sistemang dugay nang minghi- 
kaw sa ilang katungod sa yuta. 

Ang pagmasaker sa lima ka 
hors de combat ug usa ka sibilyan 
sa Kabankalan City, Negros Occi- 
dental ug pag-abdak sa usa ka 
tig-organisa sa mag-uuma ug 
“pagsalbeyds” sa iyang kuyog nga 
drayber sa Sipalay City, Negros 
Occidental sa Setyembre ang 
mga pananglitan kung unsa ka 
andam ang mga pulis ug militar 
sa pagtuman sa mando sa mga 
pasistang heneral ug mga agalon 
niini. Gani, sa esensya, ilawom 
sa balaud militar ang isla sa 
Negros ug tibuok nasud tungod 
sa pagpangibabaw sa tiraniko ug 
pasistang paghari. 

Niining kundisyon, ang ka- 
bangis sa nagharing hut-ong ki- 
nahanglang atubangon usab sa 
kabangis sa gipahimuslang hut- 
ong pinaagi sa tukma ug maka- 
tarunganong armadong rebolus- 
yon. 


"Paghimakas Koree 

Isip batakang pwersa, ang 
masang mag-uuma nga anaa sa 
kaumahan ang tinubdan sa mga 
Pulang manggugubat sa NPA 
nga gipangulohan sa Communist 
Party of the Philippines (CPP). 
Kinahanglang mapalihok ang 
pwersa sa hut-ong mag-uuma 
para mahimong madinaugon ang 
pakigbisog batok sa malako- 
lonyal ug mala-pyudal nga pag- 
pahimulos. Gani, nangunang unod 
sa demokratikong rebolusyon sa 
katawhan ang yuta nga maoy 
demokatikong pangandoy sa hut- 
ong mag-uuma. 

Sa pagpangulo sa abanteng 
destakamento sa mamumuo nga 
girepresentahan sa Partido Komu- 
nista, angayang armasan sa mag- 
uuma dili lamang ang iyang 
kamot kung dili lakip na ang iyang 
panghunahuna sa Marxismo- 
Leninismo-Maoismo isip hinagi- 
ban. Kinahanglang pakusgon ang 

Nagapasalamat ang Ang Paghimakas 
sa mga kontribusyon nga naghimong 
madaugon niini nga isyu. Sa 
pagpalambo sa atong Ang Paghimakas, 
giawhag ang tanang tigbasa nga 
padayong mo-amot og mga balita, 
piktyur, istorya ug uban pang sinulat. 
Mangayo man kami sa inyong mga 
suhestyon ug komentaryo unsaon pa 
gyud palambuon ang atong 
bantalaan. 


3 angpaghimakas@protonmail.com : 


W) negrosrevportal.wordpress.com 

1 patay, 7 samaron sa militar 


sa sentral ug sur sa Negros 


TUBAG SA GRABENG MGA KASO sa pagpanglapas 
sa tawhanong katungod nga gihimo sa 62nd In- 
fantry Battalion (IB) ang gilunsad nga taktikal nga 
opensiba sa Isabela, Negros Occidental, matud ni 
Ka JB Regalado, tigpamaba sa Leonardo Panaligan 

agraryong rebolusyon kadungan ang pagtukod sa baseng masa 
sa tibuok isla para mabuak ang kahadlok nga gisabwag sa mga 
pwersa sa estado sa kabanikanhan ug mapagawas ang ban- 
tugang kusog sa batakang alyansa sa mamumuo ug mag-uuma. 
Kini ang magsilbing angkla para sa nasudnon demokratikong kali- 
hukan sa gilupigan ug gipahimuslang pumuluyong Pilipino, nga 
mopukan sa imperyalismo, pyudalismo, ug burukrata kapital- 
ismo. 

Napamatud-an na sa kasaysayan nga pinaagi lamang sa ar- 
madong rebolusyon malumpag ang dunot nga sistema ug matukod 
ang bag-o ug mas abante. Niining higayon sa kasaysayan, adunay 
sosyalistang perspektiba ang gilunsad nga armadong pakigbisog sa 
nasud. Pinaagi lamang sa armadong rebolusyon mahatagan og 
kasulbaran ang madugay nang problema sa yuta ug ang kaluha 
niining kabangis. HF 


Command (LPC-NPA). 

Usa patay ug duha ang samaron sa mga sakop 
sa 62nd IB sa dihang giharas sa LPC-NPA ang 
giingong tropa sa Purok Tumpok, Brgy. Riverside 
niadtong Agosto 30, alas 9:30 sa gabii. 


Samtang, lima ang samaron 
sa tropa sa 15th IB sa kontra- 
opensiba sa Armando Sumayang Jr 
Command (ASJC-NPA) batok sa 
giingong militar sa Sityo Kansauro, 
Brgy. Gil Montilla, Sipalay City, 
Negros Occidental niadtong Set- 
yembre 16, pasado alas 3:00 sa 
hapon. 

Giila sa Southwest Negros 
Guerrilla Front ang “dakung ta- 
bang sa pumuluyo gikan sa moral, 
suplay ug ang ilang direktang 
partisipasyon sa mga kalisdanan 
ug sakripisyo aron mapreserba 
ang kusog sa ilang tinuod nga 
armado nga mao ang NPA,” nag- 
kanayon si Ka Andrea Guerrero, 
tigoamaba sa ASJC-NPA. 

Gipasidunggan usab sa Ra- 
chelle Mae Palang Command 
(RMPC-NPA) ug sa tibuok re- 
bolusyonaryong pwersa sa South- 
east Negros si Ka Candy. Namartir 
siya sa nahitabong engkwentro 
tali sa RMPC-NPA ug mga tropa 
sa 11th IB sa Sityo Taleo, Brgy. 
Milagrosa, Sta. Catalina, Negros 
Oriental niadtong Agosto 26. 


Rapist Gisilotan 

Niadtong Oktubre 8, alas 3:00 
sa hapon, gisilotan og kamatayon 
si Joven Hamilon sa Sityo Gabi- 
gabi, Brgy. Basak, Cauayan, Neg- 
ros Occidental. May kaso siyang 
pagpanglugos sa iyang duha ka 
bata (usa ka menor de edad) 
nga mingresulta sa pagkamabdus 
sa kabataan. 

Gawas niini, lokal usab nga 

5 hors de combat, 1 sibilyan 
gimasaker sa 47th IB 


HINGPIT NGA GIKUNDENAR SA 
ARMANDO Sumayang Jr Com- 
mand (ASJC-NPA) ang linoog nga 
pagmasaker sa mga sakop sa 
47th IB sa tulo ka medical per- 
sonnel sa NPA kuyog ang mag- 
tiayong Pulang manggugubat nga 
nag-medical leave ug usa ka sibil- 
yan nga traysikol drayber niad- 
tong Setyembre 21, alas 7:50 sa 
gabii. 

Giila ang lima ka mga hors 
de combat nga sila Ka Rekoy 
(Bobby Pedro), Ka Goring (Mario 
Mullon) ug Ka Joyce (Janice Flores) 
kuyog ang magtiayong sila Ka 
Bravo (Alejo delos Reyes) ug Ka 
Diane (Melissa dela Peña) nga 

aset sa 15th IB si Hamilon ug 
magwala kung mahubog. 

May kaso pa si Hamilon nga 
pagpangtigbas sa iyang silingang 
magtiayon nga maoy hinungdan 
nga nakuhaan ang nagmabdus 
nga asawa. 

Samtang, gisilotan usab og 
kamatayon niadtong Oktubre 13 
si Jimuel Entera, 40 anyos, sa 
Sityo Indangawan, Brgy. Man- 
lucahoc, Sipalay City. Usa siya 
ka aktibo ug lunod-patay'ng aset 
sa 15th IB nga tigtaho sa Baras- 
barasan Detatsment. Gigamit ang 
iyang mga kabataan para sa 
pagpaniid sa mga aktibidad sa mga 
tawo ug pagpangsulod-sulod sa 
mga kalatian. 

Tigpangawat usab si Entera 
sa mga kahayupan ug tanom sa 
mga mag-uuma sa ilang lugar. 

Gipahimangnoan si Entera 
sa mga Pulang manggugubat sa 
iyang gihimo niadtong 2021 aron 
matabangang mobag-o apan mas 
nigrabe ug nagdugang pa ang 
iyang mga kadaut sa lugar. fF 


unom ka buwang mabdus, samtang 
ang traysikol drayber mao si 
Robin Gaitan. 

Matud pa ni Ka Andrea Guer- 
rero, tigpamaba sa ASJC-NPA, 
“kini tin-aw nga pagpanglapas 
sa internasyunal nga makitaw- 
hanong balaud sa pagtratar sa 
mga dili kombatant, partikular 
sa Geneva Conventions of 1949 
and their Additional Protocols 
ug giila nga war crime.” 

Gitawag usab ni Ka Maoche 
Legislador, tigpamaba sa AGC- 
NPA Negros, ang mga heneral 
sa 3rd ID nga mga bakakon ug 
berdugong kriminal sa walay kau- 
waw'ng pagtabon sa ilang mga 


linoog nga krimen sa isla sa 
Negros. 

Gitin-aw ni Legislador ang 
kalainan sa AFP ug NPA kung 
asa “ang NPA nagpunting sa le- 
hitimong mga military target, 
nagpasiguro sa seguridad sa mga 
sibilyan sa kondukta sa mga tak- 
tikal nga opensiba ug, labaw sa 
tanan, gidayeg sa pumuluyo ang 
pagsilot sa NPA sa mga pasistang 
pwersa sa estado ug mga despo- 
tikong agalong yutaan. Sukwahi 
kining tanan sa binuhatan sa AFP.” 

Samtang, gipanawagan ni 
Ka Bayani Obrero, tigpamaba sa 

Magtiayon, gipatay sa 79th IB 


BANGIS NGA GIPATAY SA MGA tropa sa 79th IB ang mag- 
tiayong Christian Job Vargas ug Mailyn Salgado niadtong Ok- 
tubre 17, pasado alas 5:00 sa hapon, sa Sityo Nabalas 1, Brgy. 
Canlusong, E.B. Magalona, Negros Occidental. 

Gihimakak sa inahan ni Vargas nga si Jocelyn ang alegasyon 
sa AFP nga namatay ang duha sa usa ka armadong engkwentro 
tali sa 79th IB kag NPA. 

Matud pa ni Jocelyn, niadto ang magtiayon sa ilang uma 
aron mokuha og saging nga ibaligya sa lungsod sa dihang 
gidakop sa mga sundalo ug gitortyur sa wala pa kini gitiro-patay. 

Samtang, iligal nga gideteni sa mga sakop sa 79th IB ang 
igtagsa ni Vargas nga si Denver gikan alas 5:00 sa hapon 
hangtud alas 10:00 sa gabii sa maong petsa. Giadtuan ni Den- 
ver ang magtiayon sa dihang nakadungog siyag may nagsing- 
gitanay ug nakita nga gidakop sila sa giingong militar, apan 
nibalik siya sa iyang balay sa dihang gisenyasan siya ni Chris- 
tian nga dili mopaduol kanila. 

Saysay ni Ka Maoche Legislador, tigpamaba sa Apolinario 
Gatmaitan Command-NPA Negros (AGC-NPA), ang kultura sa 
impunidad tuman ka dugay sa AFP nga natisok sa panghuna- 
huna sa mga sundalo nga dili sila mapaninglan sa katawhan sa 
ilang mga utang nga dugo. 

Gipanghimaraut sa AGC-NPA ang pagpatay sa magtiayon 
ug gitin-aw nga “walay engkwentrong nahitabo sa lugar.” fP 


OKTUBRE 2023 

Organisador ug drayber, gi-abdak sa Sipalay City 


ANG MGA BERDUGONG PWERSA 
SA estado, partikular ang 15th 
IB ug 47th IB ang gitudlo sa 
NDF-Negros nga maoy ming-ab- 
dak nila Deah Lopez, 26 anyos, 
usa ka organisador sa mga mag- 
uuma, ug Peter Agravante, 30 
anyos, usa ka drayber sa traysikol, 
niadtong Setyembre 15, alas 10:00 
sa buntag, sa Brgy. Gil Montilla, 
Sipalay City, Negros Occidental. 

Si Agravante napalgang pa- 
tay na sa pangpang sa Brgy. 
Nagbo-alao, Basay, Negros Orien- 
tal dul-an 14 ka oras human sa 
abdaksyon. 

Gawas sa igo sa bala sa ulo, 
gigapos ang kamot ug tiil ni Agra- 
vante gamit ang pisi ug duct tape, 
gitabunan usab og duct tape ang 
iyang baba ug mata. 

Matud pa sa mga nakakita, 


usa ka puti nga pick up truck ang 
nipondo ug may gilabay sa lugar 
sa tungang gabii. 

Mao usab kining sakyanan nga 
nakit-an sa dihang gi-abdak ang 
duha. Hangtud karon, gipangita 
pa si Lopez sa iyang pamilya. 

Naka-alarma sa mga prog- 
resibong han-ay kining panghitabo 
ilabina nga sa mao gihapon nga 
bulan gi-abdak ang duha ka 
babaye'ng aktibista nga silang Jhed 
Tamano ug Jonila Castro sa Ori- 
on, Bataan. 

Daghan ang nisaludo sa duha 
nga nibarug atubangan sa pub- 
liko ug gitudlo ang nag-abdak 
kanila sa usa ka press conference 
kuyog mismo ang 70th IB. 

Niadtong Setyembre 28, nag- 
petisyon sila Tamano ug Castro 
sa Korte Suprema para sa “writ 


of amparo” ug “habeas data”, 
ug  nangayo'g 7 temporaryong 
proteksyon para kanilang duha 
ug sa ilang pamilya taliwala sa 
peligro nga ilang gi-atubang. 

Nagkanayon si Ka Bayani 
Obrero, tigpamaba sa NDF-Negros, 
nihatag og kaisog kining panghi- 
tabo nila Castro ug Tamano sa 
mga padayong nangita kay Deah 
Lopez ug sa uban pang gi-abdak 
sa mga militar ilawom sa pag- 
hari ni Marcos Jr. 

Nanawagan ang NDF-Negros 
sa tanang Negrosanon nga ide- 
manda ang hustisya para sa tanang 
mga biktima sa pagpanglapas sa 
tawhanong katungod ug papanu- 
bagon ang mga opisyal sa AFP 
ug ilang commander-in-chief nga 
si Ferdinand Marcos Jr. fF 

National Democratic Front (NDF)- 
Negros, ang mga human rights 
defenders ug ang ilang mga or- 
ganisasyon “nga molunsad og 
independent nga imbestigasyon 
ug mga fact-finding mission ni- 
ining mga insidente sa Negros 
Occidental.” 

Partikular sa Negros, ming- 
abot na sa 34 ka sibilyan, kadag- 
hanan mga mag-uuma, ug 19 ka 
hors de combat ang mga biktima 
sa pagpamatay nga gihimo sa mga 
elemento sa 302nd Brigade ug 
303rd Brigade sa Philippine Army 
ug PNP ilawom sa paghari ni 
Marcos Jr. Kabahin kini sa 513 
ka kaso sa bayolasyon sa tawha- 
nong katungod nga naglangkub 
sa 38,374 ka biktima. 

(Para sa dugang detalye, 
basahon ang mga ispesyal report 
sa Ang Paghimakas nga gipagawas 
niadtong Abril, Hulyo ug Ok- 
tubre.) 


Samtang nagpataka'g pabuto 
niadtong Oktubre 6, ala 1:00 sa 
kaadlawon, ang mga tropa sa 
62nd IB sa kampo sa tubo ug 
kakahoyan duol sa balay ni Telma 
Dela Cruz sa Sityo Kapaklan, Brgy. 
Santol, Binalbagan, Negros Oc- 
cidental. 

Gisulod usab sa mga ele- 
mento sa 62nd IB ang balay ni 
Dela Cruz ug gipangita ang iyang 
anak nga si Dante Dela Cruz, 40 
anyos. Sa dihang wala makit-i si 
Dante, gilayong nagpabuto ang 
mga sundalo nga nagmugna og 
kahadlok sa tagbalay ug mga 
silingan. 

Human sa nahitabo, nipondo 
ang mga tropa sa 62nd IB sa 
balay sa pamilyang Dela Cruz. 
Gipa-blotter sa pamilya ang maong 
insidente sa barangay ug giklaro 
usab sa pumuluyo nga walay eng- 
kwentro nga nahitabo sa ilang 
lugar. 

Niadtong Oktubre 3, giadtu- 
an usab ang balay sa pamilyang 


Dela Cruz ala 1:00 sa kaadlawon 
ug gidakop si Dante nga walay 
kaso ug gidala sa CAFGU De- 
tatsment sa Brgy. Cansalungon, 
Isabela, Negros Occidental. Pagka- 
sunod gabii na siya gibalik sa ilang 
balay. 

Gitabunan sa 62nd IB, 303rd 
Brigade ug 3rd Infantry Division 
(ID) ang tinuod nga nahitabo ug 
gisabwag sa social media nga usa 
kini ka engkwentro. 

Sa Southwest Negros, pada- 
yon ang operasyong militar sa 
mga tropa sa 15th IB. Gikan 
Oktubre 10 kutob Oktubre 16, 
namonitor ang militar sa Sityo 
Magtanday, Brgy. Camindangan, 
Sipalay City, samtang sa lungsod 
sa Cauayan, niabot sila sa Sityo 
Batakon, Brgy. Masaling, mga 
sityo sa Putlak, Patol, Manlatab, 
ug Bajay sa Brgy. Caliling: ug sa 
Sityo Langgoni, Brgy. Inayawan. 
Kadungan usab nga nag-operas- 
yon ang 47th IB sa Brgy. 
Tabugon, Kabankalan City. fP 

Obispo, nanawagan og imbestigasyon 
sa sunud-sunod nga pagpamatay 


ANGAYANG SERYOSONG IMBES- 
TIGAHAN SA MGA independyen- 
teng institusyon ug sa Commission 
on Human Rights (CHR) ang sunud- 
sunod nga pagpamatay sa Negros 
ilabina ang nahitabong pagpatay 
sa unom ka indibidwal sa Kaban- 
kalan City, Negros Occidental. Kini 
ang pamahayag ni Bishop Gerardo 
Alminaza sa Diocese of San Carlos 
niadtong Setyembre 27. 

Matud ni Bishop Alminaza, 
sa internasyunal nga makitaw- 
hanong balaud (IHL) parehong 
protektado ang sibilyan ug mga 
hors de combat ug may mga katu- 
ngod silang angayang panalipdan. 

Gipatin-aw niya ang termi- 
nong “hors de combat” nga gigamit 
sa IHL nga naghulagway sa usa 


ka tawo nga wala nay katakus 
mosukol tungod kay adunay sakit, 
samaron, gidakop, o baldado. 
Kining mga tawo dili pwedeng 
atakehon o himoa'g kadaut tu- 
ngod dili sila delikado. 

Dugang pa niya nga ang mga 
pundamental nga mga prinsipyo 
sa IHL mao ang: kalainan sa mga 
sibilyan ug kombatant, ang pagdili 
sa pagpang-atake sa mga hors 
de combat (pananglitan sa mga 
dili direktang nisalmot sa awayan), 
ang pagdili sa pagmugna og wala 
kinahanglanang pag-antus, ang 
principle of military necessity (giki- 
nahanglan sa pagkab-ot sa tumong 
sa gubat) ug ang principle of 
proportionality (paggamit sa 
katugbang nga kusog sa gubat). 


HUSTISYA} 


Gipanawagan usab kaniya nga 
hunongon ang paghimo sa Negros 
nga killing field ug dili patyon ang 
mga dili kombatant ug sibilyan. 

Sa paghuman sa iyang pama- 
hayag, gikutlo niya ang gisaysay ni 
Fr. Niall O" Brien, usa ka misyo- 
naryong Columbian sa Negros 
sulod sa 20 ka tuig nga, “ang 
kabangis may gigikanan ug ang 
gigikanan mao ang inhustisya. 
Ang kabangis mao ang bunga sa 
kahoy sa inhustisya ug ang kayugot 
mao ang laing bulak niini. Kung 
motanom kita og inhustisya, moani 
kita og kabangis. Kung gusto 
natong mahanaw ang kabangis, 
angayang unahon sa paghanaw 
ang inhustisya.” RP 


( 

SA KAGUBOT SA TIBUOK KALIBUTAN karon, ang 
atong pangutana, nganong mnagkagrabe ang 
kagubot tali sa mga nasud ug naghana ang gubat 
pangkalibutanon? 

Giladlad ni Kaubang Nikolai Lenin (natawo nga 
Vladimir Ilyich Ulyanov kaniadtong Abril 22, 
1870) sa iyang bantugang sinulat, “Imperyalismo, 
ang Pinakataas nga Yugto sa Kapitalismo”, nga 
usa sa lima ka tataw'ng kinaiya sa imperyalismo 
ang dibisyon sa kalibutan sa han-ay sa mga 
kapitalistang gahum, ug ang pagkabahin-bahin 
niini dili pwede nga dili mosangpot sa gubat. Buot 
ipasabot, ang karong kagubot sa kalibutan mugna 
sa mga imperyalistang nasud nga nag-indigay sa 
ilang merkado sa mga nasud. 

Gitun-an ug gituki ni Kaubang Lenin ang 
kapitalismo sa katapusang yugto nga imperyalismo 
niadtong Enero-Hunyo 1916 didto sa Zurich, 
Switzerland sa panahong nibuto ang Unang Gubat 
Pangkalibutanon. Si Kaupod Karl Marx sa abag ni 
Kaubang Friedrich Engels gamit ang materyalismong 
diyalektiko ug istoriko ang unang mituon sa sistemang 
kapitalismo sa iyang ekonomiya pangpulitika. 


Imperyalismo, tigreng papel 


Ang uban pang mga tataw nga kinaiya sa 
imperyalismo nga giplastar ni Kaubang Lenin mao 
ang: niabot na ang konsentrasyon sa kapital sa punto 
nga ang mga monopolyo nahimong dominante sa 
kapitalistang katilingban, nag-usa na ang kapital sa 
industriya sa kapital sa bangko aron mamahimong 
kapital sa pinansya ug nagmugna og oligarkiya sa 
pinansya, nag-angkon sa kaugalingong kamahinung- 
danon ang eksport sa sobrang kapital gawas pa sa 
eksport sa mga sobrang igbabaligya, ug nahimong 
dasukanan ang mga kolonya ug malakolonya para 
sa sobrang kapital sa mga kapitalistang nasud, ug 
mitumaw ang internasyunal nga mga kumbinasyon 
sa mga monopolyo, trust, cartels, syndicates ug 
mga susama niini (pananglitan mga transnasyunal 
ug multi-nasyunal nga korporasyon). 

Mingtumaw ang gubat sa mga imperyalistang 
nasud tungod sa nagkagrabeng krisis nga gimugna 
sa “pagsobra sa ilang produksyon.” Paghinobra dili 
pa tungod tinguha nilang tubagon ang gikina- 
hanglan sa katawhan, kung dili nanghinobra nga 
produksyon sa igbabaligya nga gitukmod sa walay 
kabusgang pagkamkam sa higanteng ganansya sa 
mga monopolyong burgesyang naghari 
sa ilang nasud ug karon usab sa 
kalibutan. Ang superganansya namugna 
gikan sa kusog pamuo sa mga 
mamumuo sa ilang nasud ug sa 
tibuok kalibutan. 

Gilantaw ang mga imperyalistang 
nasud nga mga tigreng papel. 
Gamhanan ug abante sa panggawas 
apan tuman ka dunot sa kinahiladman 
sa ilang sistema. Sa pagkakaron, nalu- 
bong ug wala na gyud nakapangibabaw 
sa naagumang “nagdugay nga mas 
dakung depresyon” nga mas grabe 
pa kaysa depresyon sa ekonomiya 
kaniadtong 1929, ang mga imperya- 
listang nasud sama sa US, mga 
nasud sa Uropa, Japan ug mao usab 
ang China ug Russia. 

Pinaagi sa madinaugong paglunsad 
sa unang sosyalistang rebolusyon sa 
kalibutan kaniadtong Oktubre 1917, 
gipamatud-an ni Kaubang Lenin nga 
ang imperyalismo mao ang bisperas 

Hustisya para kay Zara Alvarez! 
Nagtapok ang nagkalain-laing mga 
sektor sa Fountain of Justice (FOJ) sa 
Bacolod City sa pagpanguna sa Human 
Rights Advocates of Negros (HRAN) 
niadtong Agosto 17 para sa paglunsad sa 
ikatulong anibersaryo sa pagpatay sa 
human rights defender nga si Zara Alvarez. 
Subay sa dokumentasyon sa HRAN, 
kapin 110 ka mga pagpamatay ang may 
kalabutan sa Negros Crackdown sa ilawom 
ni Duterte samtang, sa ilawom sa adminis- 
trasyong Marcos, kapin 30 na usab ang 
pagpamatay. Kabahin na diri ang promi- 
nenteng mga kaso sa Jacolbe Masaker 
(Hulyo 2022), ug pagpatay kang Crispin 
Tingal ug ang Fausto Masaker (Hunyo 2023). 


Balita sa Isla 


j 


Never Again to Martial Law! 

Usa ka Misang Bayan ang gilunsad 
niadtong Setyembre 20 sa Escalante City 
para komemorahon ang ika-38 nga kasu- 
maran sa Escalante Masaker. Matud sa 
HRAN, dili sila mohunong hangtud makab- 
ot ang hustisya, dili lamang para sa mga 
martir sa Escalante Masaker, kung dili sa 
tanang mga biktima sa estado sa isla. 

Samtang gikomemorar usab sa mga 
progresibong grupo ang ika-51 nga 
kasumaran sa Martial Law pinaagi sa usa 
ka protesta sa FOJ sa Bacolod City. 

sa sosyalistang rebolusyon. Pinaagi lang sa sosyalistang 
rebolusyon ug konstruksyon masulbad ang kontradiksyon 
ug krisis nga kinaiya sa sistemang imperyalismo. 

Mahinungdanon para kanatong mga proletaryong 
rebolusyonaryo ug sa tibuok katawhan sa kalibutan 
ang Kritiko sa Imperyalismo ni Kaubang Lenin. Ang 
mga panghitabo karon nga pagkunhod sa kalibutanong 
sistemang kapitalismo nga nagmugna og kalibutanon 
ug katilingbanong krisis ug kagubot nga nagbunga sa 
mga proxy wars ug wars of aggression, mga timaan sa 
katukmaan sa pagtuki ni Kaubang Lenin. 

Naghilapit na ang ika-106 nga Anibersaryo sa 
Rebolusyong Oktubre niining Nobyembre (Oktubre 25 
sa kalendaryo sa Rusya nianang panahona) ug ania na 
kita sa panahon sa transisyon sa subling pagbul-og sa 
proletaryong rebolusyon sa kalibutan. Hagit sa tanang 
rebolusyonaryong pwersang Pilipino nga hugton ang 
pagkupot sa Kritiko sa Imperyalismo ni Lenin ug pag- 
tampo sa subling pagpakusog sa sosyalistang kawsa sa 


proletaryado. fP 


Saysay sa Bagong Alyangsang Makabayan 
(BAYAN)-Negros, ang isla nagpabiling lugar 
sa pagpamatay sa ilawom sa bag-ong admi- 
nistrasyon ni Marcos. 

Nahimong kabahin usab sa komemo- 
rasyon ang mga grupo sa transport pinaagi 
sa paglunsad og usa ka forum sa pagpanguna 
sa Pagkakaisa ng mga Samahan ng Tsuper 
at Operator Nationwide (PISTON) para 
hisgutan ang isyu sa nagsakang presyo sa 
lana ug mga isyung nag-apekto sa lokal 
nga sektor sa transportasyon sa Bacolod City. 


Hunongon ang Mina! 

Naglunsad og usa ka “Martsa para sa 
Naturalisa” ang pumuluyo sa Sta. Catalina, 
Negros Oriental, kuyog ang lokal nga 
gobyerno, Alyansang Tigil Mina ug uban 
pang mga enviromentalist nga grupo human 
ang ilang Anti-Mining Solidarity Week niad- 
tong Setyembre 22 ug 25 sa giingong lungsod. 

Panawagan nila ang pagbatok sa mina 
sa kabukiran sa Sta. Catalina ug pag- 
protekta sa natural nga mga manggad. 


Hustisya para kay Jude Fernandez! 

Mingpatigayon og indignation rally ang 
mga progresibong grupo sa Negros niadtong 
Oktubre 5 atubangan sa FOJ sa Bacolod 
City aron kundenahon ang operasayon sa 
PNP-CIDG nga mingresulta sa pagpatay sa 
lider mamumuo sa Kilusang Mayo Uno (KMU) 
nga si Jude Fernandez sa Binangonan, 
Rizal sa nilabay'ng Setyembre 29. 

Gipanawagan nila ang pagbungkag sa 
NTF-Elcac ug ang pagrechannel sa confi- 
dential funds sa gobyerno sa mga serbisyo 
sosyal tungod, matud pa nila, ang giingong 
pondo mipadulong lamang sa pagpakusog 
sa paggukod ug pagpamatay sa han-ay sa 
mga progresibo. 


No to Reclamation! 

Niadtong Oktubre 9, gikundenar sa mga 
residente sa Brgy. Pahanocoy, Bacolod City 
sa usa ka press conference ang 700 ka 
ektaryang proyekto ni Engr. Andres Taculod 
nga nagmugna sa pagbaha nga nakadaut 
sa ilang panimalay ug panginabuhian. Sobra 
400 ka pamilya ang mingpirma sa usa ka 
signature campaign batok sa giingong 
reklamasyon. 

Matud pa sa Bacolod Against Reclamation 
Movement (BARM)-Pahanocoy Chapter, 

Paghatag og pagtagad sa gamot hinungdan sa 


armadong konplikto, gipanawagan 


GIPANAWAGAN SA USA KA 
PAMAHAYAG sa Katribu Kalipunan 
ng Katutubong Mamamayan sa 
Pilipinas (KATRIBU) nga ma- 
hataga'g pagtagad ang gamot 
hinungdan sa armadong panag- 
bangi human napatay si Kaerlan 
“Lala” Fanagel, usa ka Lumad 
nga kanhing sakop sa grupo, sa 
usa ka engkwentro sa Bohol. 

Usa si Fanagel sa unom ka 
mga Pulang Manggugubat sa 
New People's Army (NPA) - Bohol 


nga namartir sa engkwentro batok 
sa 47th IB niadtong Setyembre 
7 sa Brgy. Campagao, Bilar. 

Dugang sa grupo, “ang nagka- 
grabeng korapsyon, militarisas- 
yon, pagpangbomba, enforced dis- 
appearance, kriminalisasyon ug 
pag-redtag sa mga lider sa Indi- 
genous Peoples ug mga aktibista 
isip terorista maoy mosugnod sa 
kalayo sa nagpadayong armadong 
konplikto.” 

Gihatagan og taas nga pag- 


pasidungog ug pag-ila sa KATRIBU 
ang desisyon ni Fanagel nga mo- 
salmot sa NPA. “Sa iyang panan- 
awan, dili bastante ang mga 
kumbensyonal nga mga pamaagi 
aron matubag ang nagkagra- 
beng mga atake sa mga Indi- 
genous Peoples ug pumulyong 
Moro.” 

Naggikan si Fanagel sa Brgy. 
Poblacion, Malapatan sa probinsya 
sa Sarangani. JP 

maapektuhan sa proyekto ang 
komunidad sa mga kabus nga taga- 
dakbayan, ilang mga panginabu- 
hian, lakip na ang katunggan. Dili 
lamang ang pumuluyo sa Paha- 
nocoy ang maapektuhan, ang 
hunasan nga gisaligan usab para sa 
pagkaon ug panginabuhian sa 
pumuluyo sa palibot sa mga ba- 
rangay sa Sum-ag, Handuma- 
nan, Cabog ug Felisa. 


Bugas! Bugas! Dili armas! 
Nagtapok ang mga kabus 
nga taga-dakbayan ug grupo sa 
mga pesante sa Negros sa simba- 
han sa Iglesia Filipina Indepen- 
diente (IFI) sa Bacolod City para 
komemorahon ang World Food 
Day, o gitawag nila nga Hunger 
Day niadtong Oktubre 16. 
Gihisgutan sa forum ang nag- 
kalain-laing isyu, sama sa 2,000- 
hectare reclamation, reklasipi- 
kasyon sa yuta nga kaumahan, 
militarisasyon sa kasyudaran ug 
kabukiran, pribatisasyon sa mga 
utilidad, ug ang kalambigitan sa 


pagsaka sa presyo sa gasolina 
sa cost of living. 


Stop the Attacks! 

Giladlad sa mga mag-uumang 
kababaye-an sa kaumahan, mangi- 
ngisda ug human rights defen- 
ders sa sur nga bahin sa Negros 
ang mga pagpanghulga, intimi- 
dasyon, ug pagpamig-ot nga gihi- 
mo sa mga militar ug NTF-Elcac 
sa ilang komunidad. 

Matud sa usa ka press confe- 
rence niadtong Oktubre, sunud- 
sunod ang pagpanghulga sa 94th 
ug 15th IB sa Paghidaet sa 
Kauswagan Development Group 
(PDG), usa ka non-government 
organization, ug mga people's 
organization sa Kabankalan City 
ug Cauayan. Nakadawat og pag- 
panghulga sa ilang kinabuhi ang 
mga development workers sa PDG 
samtang gi-redtag usab sila ug 
ang mga asosasyon sa mga pulong- 
pulong sa militar sa mga barangay. 

Gikundenar usab kanila ang 
mga gisaysay ni Jonel Moreno 
alyas Roy sa usa ka aktibidad nga 
gipangunahan sa AFP ug NTF- 


Elcac sa Kabankalan City niad- 
tong Setyembre 21 nga nang- 
himaraut ug subling ni-redtag sa 
PDG. 


Hustisya para sa Sagay 9 
Masaker! 

Nag-candlelight vigil niad- 
tong Oktubre 20 ang mga mag- 
uuma ug mamumuo sa umahan 
gikan sa nagkalain-laing mga 
komunidad sa pagpanguna sa 
National Federation of Sugar 
Workers (NFSW) para sa pag- 
hinumdom sa ikalima nga aniber- 
saryo sa Sagay 9 Masaker. 

Gipunting sa NFSW ang 
kapakyasan sa programa sa 
reporma sa yuta sa gobyerno ug 
pag-alagad niini sa dagkung 
agalong yutaan nga hinungdan 
sa bangis nga pagpatay sa siyam 
ka mamumuo sa katubhan (lakip 
ang upat ka kababaye-an ug duha 
ka batan-on) sa Hacienda Nene, 
Brgy. Bulanon, Sagay City, Negros 
Occidental niadtong Oktubre 20, 


2018. AP 

Sunud-sunod nga mga harassment sa mga mamumuo 


ug progresibong han-ay sa Sugbo 


GIKUNDENAR SA ALYANSA SA 
MGA  Mumumuo sa Sugbo- 
Kilusang Mayo Uno (AMA Sugbo- 
KMU) niadtong Setyembre 25 
ang pagharas ug pag-interogar 
sa kapulisan sa pila ka mamu- 
muo nga nagpasaka og reklamo 
sa International Labor Organiz- 
ation High-Level Tripartite Mis- 
sion (ILO-HLTM) sa nilabay'ng 
Enero. 

Duha sa 300 nga gipapahawa 
nga mga mamumuo sa Universal 
Robina Corporation (URC) ang 
giadtuan sa ilang balay sa mga 
pulis gikan sa Police Station 3 
(Waterfront Pier) sadtong Set- 
yembre 15 ug 16 ug giinterogar 
kung kinsa ang naa sa luyo sa ilang 
pagpasaka'g kaso. 

Mga biktima sila sa intero- 
gasyon, pagpanggubot, ug pag- 
panghulga sa URC sa nilabay'ng 
tuig gamit ang mao gihapong 
kapulisan tungod nibatok sila sa 
kaylap nga kontraktwalisasyon ug 
iligal nga pagpapahawa sa mamu- 
muo sa kumpaniya. 

Niini mang higayona, duha ka 
kanhing mamumuo sa Tsuneishi 
Heavy Industries sa Balamban, 
Cebu ang giinterogar sa mga 
kapulisan sa bulag nga insidente 
kalambigit sa ilang pagpasaka sa 
kaso sa ILO-HTM ug Commis- 
sion on Human Rights (CHR-7). 

Parehong nagpasaka og rek- 
lamo ang duha kalambigit sa 
harassment ug red-tagging nga 
binuhatan sa 82ndIB niadtong 
2021 ug 2022 tungod sa ilang 
pag-organisa sa ilang isigka- 
mamumuo sa kumpaniya. 

Sa mga nahitabong harass- 
ment ug interogasyon, kasaga- 
ran nga pasangil sa kapulisan 
ang Executive Order 23 (EO 23) 
sa administrasyon Marcos Jr. 

Ang EO 23 maoy nagmugna 
sa Inter-agency Committee for 
the Protection of the Freedom of 


Association and Right to Organ- 
ize of Workers nga tubag sa 
gobyerno sa gipatigayong ILO- 
HTM. 

Apan, matud pa sa nasud- 
nong opisina sa KMU, ang EO 23 
sukwahi sa rekomendasyon sa 
ILO-HTM nga palig-unon ang 
tulo ka bahin nga dayalogo aron 
mapanalipdan ang kagawasang 
panagkuyogay. 

Dugang pa niini, ang mga 
bayolasyon ilawom sa EO 23 
nagpamatuod nga nangibabaw sa 
sulod sa Inter-agency Committee 
ang pasistang kinaiya sa AFP-PNP. 

Samtang, si Jaime Paglinawan, 
presidente sa AMA Sugbo-KMU, 
kuyog ang 26 ka mga persona, 
ang giharas sa Joint Task Group 
Cebu-AFP pinaagi sa pagpasaka 
og kaso sa Department of Justice 
sa gi-alegar nga paglapas sa 
Republic Act 10168 o Terrorism 
Financing Prevention and Sus- 
pension Act of 2012. 

Ang 26 mao ang mga kan- 


hing council member, board 
member ug staff sa Community 
Empowerment Resource Net- 
work (CERNET), Inc., usa ka non- 
stock ug non-profit nga organi- 
sasyon nga nagbase sa Sentrong 
Kabisay-an. 

Matud pa sa CERNET, dili 
tinuod ang mga alegasyon ug 
gigamit sa AFP ang mga balaud 
kontra sa mga mingsapupo sa 
kolektibong aksyon ug paglambo 
nga mingbutang sa delikado sa 
mga development organization ug 
mga mamumuo niini samtang 
nanlimbasog sila nga makatampo 
sa mga paningkamot sa United 
Nations Sustainable Develop- 
ment Goals. 

Daghan nang mga organi- 
sasyon, sulod ug gawas sa nasud, 
ang kusganong mikundenar ni- 
ining lakang sa estado ug AFP 
ug nagpadayag og pagsuporta 
sa CERNET ug kay Paglinawan. 

Nadawat sa CERNET ang sub- 
poena niadtong Agosto 13. fP 

2 masuso ug kapin sa 8 ka sibilyan, gi-abdak ug 


sikretong gibilanggo sa 8th ID sa Samar 


PADAYONG NABILANGGO, DILI 
MABISITAAN SA mga pamilya, 
ug walay ligal nga representasyon 
ang duha ka bag-ong natawo'ng 
masuso ug ilang mga inahan, 
kuyog ang uban pa, sa kampo sa 
8th ID sa Brgy. Maulong, Cat- 
balogan, Samar, bisan walay kla- 
rong hinungdan o napasakang 
kaso. Dili momubo sa 10 ang 
biktima sa sekretong detensyon 
sa maong kampo militar ug gi- 
pailawom sa emosyonal, pisikal 
ug mental nga tortyur sa ber- 
dugong mga sundalo. 


Anaa sa kamot sa 8th ID si 
Mariel Rebato ug Monica Ogacho, 
ug ilang mga bag-ong natawo 
nga masuso. Kuyog nilang gi- 
priso sila Marygrace Tambis Bi- 
cina, Renato Chokoy Rufo ug 
tulo pa nga gi-abdak sa militar 
niadtong Marso 2023, ug may 
uban pa gyu'ng gidakop sa militar 
sa ilang gi-abangan nga balay sa 
Calbayog City niadtong Disyembre 
2022. 

Saysay sa NPA-Western Sa- 
mar, makapamatuod ang uban 
pang gi-abdak ug gipriso sa 8th ID 


nga naa sa sulod sa kampo sa 
Brgy. Maulong, ang ilang mga 
pinalanggang pamilya ug daghan 
pang gitagong mga biktima. 
Matud pa niini, may upat ka 
Pulang manggugubat nga gi-abdak 
usab sa militar ug “gipabalik sa 
ilang mga kauban” aron mohimo og 
butang nga makadaut sa NPA. 
Dugang nila, imbes nga 
himoa'g kadaut ang ilang mga 
kauban sa yunit, misugilon sila 
sa nahitabo kanila tungod dili 

KINAHANGLANG motrabaho og 
500,000 ka adlaw o 

dul-an 1,369 ka tuig ang usa ka 
mamumuo sa katubhan 

nga adunay abereyds 

nga P250.00/adlaw nga sweldo 
ILAWIM sa malupigong 


kahimtang sa pamuo 


PARA makatigum 


og P125 milyones 
NGA GIWALDAS LAMANG 


sa opisina 
ni Bise Presidente 
Sara Duterte 


sulod sa 11 ka adlaw. 

Ang Kahimtang sa Edukasyon sa Negros 


ANG ISLA SA NEGROS, TATAW 
nga repleksyon sa Pilipinas mis- 
mo--agraryan, pre-industriyal, ug 
para sa export ug nagsalig sa 
import nga ekonomiya nga gido- 
minahan sa dagkung mga kum- 
prador ug agalong yutaan nga 
masinundanon sa imperyalismong 
US--napailawom usab sa usa ka 
kolonyal, komersyalisado ug kon- 
tra-demokratikong sistema sa 
edukasyon. 

Ang kolonyal o maki-imper- 
yalistang edukasyon gipaanindot 
isip paghimo sa mga Kabatan- 
onang Pilipino nga maka-kumpe- 
tensya sa kalibutan apan sa pag- 
katinuod, naalinyar ang edukasyon 
sa Pilipinas sa gikinahanglan nga 
trabaho sa pangkalibutanong mer- 
kado. Ang kabatan-onan gilan- 
taw nga abundang kuhaanan sa 
baratong kusog pamuo para sa 
monopolyo kapitalistang mga 
nasud ug mga gikontratang mga 
trabaho sa Pilipinas. 

Ang Matatag Curriculum sa 
Department of Education (DepEd) 
nga gipangulohan ni Bise Presi- 
dente Sara Duterte sa esensya, 
walay kalainan sa K-12 nga prog- 
rama. Kuno nadisenyo aron 
pagaan-gaanan ang kabug-at sa 
trabaho sa estudyante ug manu- 


nudlo, mas labaw pang gidun-an 
niini ang teknikal ug bokasyunal 
nga katakus para makapatumaw 
og pangkalibutanong makakum- 
petensya nga kusog pamuo. Gi- 
pasagdan niini'ng pagpatigayon 
sa nangunang gikinahanglan sa 
nasud para sa repormang agraryo 
ug nasudnong industriya. 
Gipa-unod sa Matatag Cur- 
riculum ang “peace competen- 
cies” (pagkabansay sa kalinaw) 
program sa sulod sa “makabansa” 
nga pundamental nga subject nga 
gipunting nga gigamit usab isip 
lunsaran sa pagpakaylap sa propa- 


ganda sa gobyerno batok sa mga 
progresibong grupo ug pagpapas 
sa ngitngit nga kasaysayan sa 
pamilyang Marcos ug karong es- 
tado sa teror. Sa panahon sa 
State of the Youth Address sa 
Bacolod City, ang mga estudyante 
sa Senior High School nanghi- 
maraut sa kakulang sa mga klase 
kalabot sa kasaysayan sa Pilipi- 
nas sa K-12 nga kurikulum. Ilang 
gipunting ang nimubo nga nasud- 
nong kaamguhan sa ilang susa- 
mang kabatan-onan ug ilang pag- 

nila matulon ang kriminal nga 
kagustuhan sa militar. Gipadad- 
an og global positioning system 
(GPS) tracker ang pipila sa mga 
“gibuhian” sa 8th ID para sa ilang 
“misyon” nga mapiho ang lokas- 
yon sa ilang adtuang kampo aron 
bombahan sa eroplano. 

Kuyog sa mga kabataan ug 
pamilya sa biktima, nanawagan 
ang NPA-Western Samar sa 
tanang may maayo'g kabubut-on 
ug mosapupo sa tawhanong ka- 
tungod ug mga abogado'ng nag- 


duso sa tinuod nga hustisya nga 
tabangan ang mga pamilyang 
nangita sa ilang pamilya nga 
iligal nga gibilanggo sa 8th ID. 
Ang pag-abdak o desapare- 
cidos ug iligal nga pagbilanggo 
sa mga sekretong lokasyon ang 
lapas sa internasyunal nga maki- 
tawhanong balaud ug mga kum- 
bensyon. Gipagrabe ang paglapas 
niini ilabina sa bayolasyon sa 
katungod sa mga kababaye-an, 
mabdus ug mga masuso ug bata. 
Partikular nga gipunting sa 
Declaration on the Protection of 
Women and Children in Emergency 


and Armed Conflict sa United 
Nations General Assembly niad- 
tong Disyembre 14, 1974 nga usa 
ka krimen sa gera ang “tanang 
mga porma sa pagpanglupig ug 
kabangis ug dili tawhanong pag- 
tratar sa kababayen-an ug mga 
bata, lakip ang pagbilanggo, tortyur, 
pagtiro, dinaghang pag-aresto, 
kolektibong pagsilot, pagguba sa 
panimalay ug pugos nga pag- 
pabakwit, nga gihimo sa mga 
pwersa nga nakig-away sa dagan 
sa operasyong militar niini (nu- 


mero 5).” AP 

kabulnerable sa mga pekeng bali- 
ta, nga kasagaran gipakaylap sa 
Tiktok. 

Niining alang-alang kolonyal 
ug alang alang pyudal nga sis- 
tema, ang edukasyon grabeng 
nahimong negosyo. Ang mga kapi- 
talistang edukador gitugotan sa 
estado nga mopataas sa tuition 
ug uban pang bayranan, samtang 
ang pangpublikong edukasyon nag- 
antus sa tinuig nga pag-iban sa 
badyet. Gani, ang edukasyon nahi- 
mong mas dili makab-ot sa mga 
kabatan-onang Pilipino. 

Si Mark (dili niya tinuod nga 
pangalan) nagdesisyong mobalik 
sa eskwelahan niining tuig human 
nga mingtrabaho gikan pa niadtong 
2021, nagdahum nga makasulod 
sa usa ka pangpublikong kole- 
hiyo para sa libreng bayranan 
tungod sa limitado nilang pinansya. 
Sa mapait nga kapalaran, nabu- 
tang siya sa “waiting list”, ug sa 
ulahi, nahibaw-ang 25 ka estud- 
yante lamang ang pwedeng ma- 
dawat sa iyang napiling programa. 

Sa Western Visayas, bisan 
pa sa nagkagrabeng krisis sa 
ekonomiya nga may implasyong 
6.6.96 sa Setyembre, ang DepEd 
ug ang Commission on Higher 
Education (CHED) nag-aprobar sa 
gatusan ka pagpataas sa tuition 
fee nga mga aplikasyon para sa 
tuig 2023-2024. Ang Negros 
Occidental naka-agum sa signi- 
pikanteng pagmubo sa enrolment, 
nga adunay kapin kon kulang 
43,000 nga pagmubo sa ihap sa 
mga estudyante, 13% nga pag- 
mubo sa nilabay'ng tuig. 

Ang mga nailhang institusyong 
pareho sa University of St. LA 
Salle (USLS), University of Negros 
Occidental Recoletos( UNO-R) ug 
Colegio de San Agustin (CSA) sa 
Bacolod City nagpatuman sa pag- 
pataas sa tuition nga dili momubo 
sa 5%. Ang mga estudyante ni- 
ining pribadong institusyon nag- 
hiusa sa pagpanghimaraut sa kaku- 


lang sa tinuod nga konsultasyon 
sa niining pagpataas. Ang pag- 
pataas sa bayranan gi-presentar 
sa gitawag nga “forum” nga 
pagsunod lang sa rekisito, imbes 
nga mabungahong hisgutan sa 
tanang hingtungdan. 

Sa ilawom sa 2024 National 
Expenditure Program (NEP), ang 
gobyerno nagplano nga mogahin 
og P108.80 lamang matag estud- 
yante para sa batakang edukas- 
yon. Ang pamahayag ni Finance 
Chief Benjamin Diokno nga ang 
libreng edukasyon mahimong dili 
na episyente ug “pag-usik”, mo- 
himo'g kadaut sa Universal Ac- 
cess to Quality Tertiary Education, 
ang gipaningkamotang mapasar 
nga hagna sa militanteng kali- 
hukan sa estudyante. 

Ang mga lider pang-edukasyon, 
sama ni Dr. Norberto P. Mangu- 
labnan sa Carlos Hilado Memorial 
State University (CHMSU) ug 
President Reynaldo Ramos sa 
Technological University of the 
Philippines (TUP), nisuporta sa 
nagkahiusang pamahayag nga gi- 
pangunahan sa Kabataan Party- 
list aron batukan ang P6.2 bilyo- 
nes nga pag-iban sa badyet para 
sa mga pangpublikong mga uniber- 
sidad ug kolehiyo sa tuig 2024 
nga NEP. 

Ang mahimong igo niining pag- 
iban sa badyet makita sa mga 
unibersidad sama sa CHMSU, kung 
asa ang pagdawat para sa pila 
ka programa siginipikanteng nag- 
kunhod. Ang kakulang sa badyet 
para sa capital outlay, gani ang 
kakulang sa bag-ong mga klas- 
rum, mingresulta nga ang ubang 
mga klase gilunsad sa gawas sa 
mga klasrum o sa ilawom sa mga 
kahoy. 

Sa ilawom sa pasistang re- 
himeng nigamit sa kusog aron 
sugpoon ang pagbatok sa kataw- 
han sa nagharing sistema, ang 
sektor sa edukasyon grabe mang 
naapektuhan. Pinaagi sa “whole 
-of-nation” nga pamaagi sa NTF- 
Elcac, ang rehimen nahimo'g 

makatagam nga lakang ngadto 
sa pagmilitarisa sa mga sibilyang 
mga ahensya, kuyog na diri ang 
DepEd ug CHED. Ang NTF-Elcac 
ug ang 303rd Brigade sa Philip- 
pine Army nakigkita sa mga admi- 
nistrador sa institusyon pang- 
eskwelahan sa milabay'ng Set- 
yembre aron pahibaw-on sila sa 
gi-alegar nga mga “taktika sa 
rekrutment” o mga armadong 
grupo sa ilang mga eskwelahan. 
Kining militarisayon nagmugna 
og epekto sa kahadlok sa mga 
akademikong institusyon, namig- 
ot sa kritikal nga panghuna- 
huna, ug gilapas ang katungod 
sa mga estudyante sa pag-orga- 
nisa, pagbatok, ug kagawasang 
mopahayag sa ilang opinyon. 

Ang mga publikasyon sa 
eskwelahan sa Negros nakasi- 
nati og pagsala sa kritikal nga mga 
artikulo ug dili demokratikong 
pagpili sa mga moderator. Aduna 
usab mga nadokumento nga mga 
panghitabo sa campus editors ug 
manunulat nga gipangpunting, 
gi-redtag, ug gipugngan sa mga 
administrador sa eskwelahan sa 
pagsalmot sa mga progresibong 
organisasyon. 

Ang sustenido ug pokus nga 
mga operasyong militar sa kau- 
mahan adunay direkta usab nga 
igo sa mga kabatan-onan ug mga 
eskwelahan. Pananglitan, ang sob- 
ra duha ka semana nga operas- 
yon kombat sa Philippine Army 
mingresulta sa pagsuspende sa 
klase sa pipila ka eskwelahan sa 
Sityo Pallacon, Brgy. Payao, Binal- 
bagan, Negros (Occidental sa 
milabay'ng Abril. Ang pagkampo 
nga duol ug sulod mismo sa pali- 
bot sa eskwelahan, pagpang- 
hamlet, mga tsekpoynt sa militar, 
pamalay-balay nga operasyon, 
ug pagpang-interogar niguba sa 
kahimtang aron makatuon ug 
nagtisok og kahadlok sa mga 
kabatan-onan ug mga manunudlo 
sa isla sa Negros. 

Hagit sa mga kabatan-onang estudyante ni DG 


“PAGKA-PIHO SA DILI PA ANG 
pagka-andam,” kini ang gigikanan 
sa akong rebolusyonaryong diwa 
sukad kining nadunggan ko sa usa 
ka kauban. Nangahulogan kini nga 
dili gikinahanglang mahimong pina- 
kamaayong rebolusyonaryo sa dili 
pa makahimo'g mga rebolusyonar- 
yong gimbuhaton, o mas maayo 
pa, walay perpekto nga rebo- 
lusyonaryo tungod kay wala may 
ingon niining tawo. 

Sa wala pa ko nagdesisyon 
nga mahimong hingpit nga pa- 
nahong rebolusyonaryo, usa ako 
ka organisador sa mga estudyante 
sa usa ka unibersidad: nag-atu- 
bang sa nagkalain-laing mga isyu 
sa eskwelahan ug katilingban, 
nakighiusa sa nabahin-bahin ug 
nabiling mga petiburges sa sulod 
sa unibersidad, ug nagpaduol 
kanila sa rebolusyon. Natun-an ko 
ang dakung bahin sa akong teo- 
retikal nga pundasyon sa akong 
kolektibo sa sulod sa eskwelahan. 
Isip organisador sa mga estud- 
yante, naabli ko sa pag-atubang 
sa nagkadaiyang mga kontra- 
diksyon sa mga masang estud- 
yante ug administrasyon, ug na- 
kita ko kung giunsa ang tanang 


isyu sa eskwelahan direktang gi- 
mugna sa alang-alang pyudal ug 
alang alang kolonyal nga istruk- 
tura sa katilingban. Nahimong 
sinugdanan kini padulong sa mas 
dakung pakigbisog sa pag-or- 
ganisa sa mga batakang sektor 
ug hagit nga mogawas sa pag- 
organisa sa mga estudyante, 
bisan pa nga ang duha ka porma 
magkalambigit ug dili managlahi. 
Sa wala pa ang akong desis- 
yon nga mamahimong full timer, 
anaa sa dili maayong sitwasyon 
ang akong mental health nga naka- 
apekto sa akong pag-eskwela ug 
pulitikal nga gimbuhaton. Gipadu- 
gay pa ang akong pag-eskwela 
sa katapusan ko nga tuig sa 
unibersidad tungod sa akong men- 
tal health ug pipila ka personal 
nga problema. Niining higayona, 
naglibog ang akong ulo kung unsa 
ang akong angayang himuon. 
Halos wala na ko'y determinasyon 
nga humanon ang akong pag- 
eskwela ug nibati ko nga wala na 
gyu'y mahimo pa. Murag nag- 
komedya ang usa ka kauban sa 
dihang iya kung gisultian nga ang 
solusyon ang mag-full timer. Wala 
ko gitagad ang iyang giingon, 


apan nagpabilin kanako ang kining 
ideya. 

Nibisita ko sa usa ka komu- 
nidad nga nag-atubang sa usa 
ka makadaut nga proyekto. Gi- 
hataga'g gibug-aton sa mga kau- 
ban ang panginahanglan sa usa 
ka hingpit nga panahong tig- 
organisa para motabang sa mga 
masa sa lugar, ang kapakyasan 
sa paghimo niini makadaut sa 
mga gipahimuslan ug gilupigan. 
Sa ulahi, nahimong tataw kanako 
ang tanan. Nanumpa akong mahi- 
mong hingpit nga panahong tig- 
organisa ug gidawat ko ang hagit. 

Ang akong nahimong desisyon, 
dili lamang para kanako. Napanday 
kini sa kolektibo, sa nagpadayong 
pagpahimulos sa mga masa ug sa 
tibuok nga nasudnong demokrati- 
kong kalihukan nga maoy subhanan 
sa pakigbisog sa pumuluyong Pili- 
pino batok sa imperyalismo, pyu- 
dalismo, ug burukrata kapitalismo. 
Ang desisyon nga mahimong full 
timer ang mas sayong bahin, 
ang mas malisod mao ang adlaw- 
adlaw nga pakigbisog sa pagre- 
molde sa akong mga petiburges 

Ang pagpanumbalik sa Man- 
datory ROTC usa ka lakang na 
lamang para mahimong usa na 
ka balaud. Ang nagharing hut-ong 
wala lamang nagkinahanglan sa 
reserbang sundalo sa “maka- 
kumpetensya sa kalibutan” nga 
baratong kusog pamuo, apan 
mahimong masinundanon usab. 
Ang rehimeng US-Marcos gipapas- 
pas ang pagpasar niining hagna 
aron momugna og dakung ihap 
sa mga reserba para sa reaksyo- 
naryong kasundaluhan, samtang 
nagkakusog ang ang-ang sa pakig- 
away sa mga imperyalista. 


Ang diskriminasyon ug ubang 
pang pagpamig-ot sa mga poli- 
siya kaylap usab. Sa dihang 
gilunsad ang oryentasyon sa mga 
bag-ong estudyante sa USLS, 
gikomprontar sa usa ka Political 
Science nga estudyante nga gitan- 
aw ang kaugalingon isip gender 
non-conforming ang adminis- 
trador sa eskwelahan kalabot sa 
dili patas nga pamaagi sa instit- 
usyon sa “inclusivity” (pag-ako- 
modar sa tanan). Kining maisog 
nga aksyon nakakuha'g naglanug- 
lanog nga pakpak gikan sa gatu- 
san ka bag-ong estudyanteng 
mitambong. 

Ang pagkadunot sa alang- 


alang kolonyal ug alang-alang 
pyudal nga sistema tuman ka 
tataw sa sistemang pang-edu- 
kasyon. Maong mas angayang 
maghiusa ang mga kabatan-onan 
nga Negrosanon sa mas lapad 
nga masa sa ilang militanteng 
pakigbisog. Ang mga kabatan- 
onan ug mga estudyante gus- 
tong mosalmot sa nasudnong 
demokratikong rebolusyon nga 
nagtumong nga batukan ug gub- 
on dili lamang ang karong sis- 
tema sa edukasyon, kung dili 
ang tibuok nga nagharing sistema 
aron hingpit nga maangkon ang 
usa ka nasdunon, siyentipiko ug 
maki-masang edukasyon. AP 

nga impluwensya. Matag-adlaw 
nga amgong desisyon ug pag- 
paningkamot nga kanunay'ng mo- 
alagad sa katawhan sa tanang 
natong gihimo, unsa man ka 
gamay o kadaku ang gimbuhaton. 
Ang pagka-full timer nag- 
sulbad sa kadaghanan sa akong 
mental health nga ang nangunang 
hinungdan mao ang mga kontra- 
diksyon nga akong gi-atubang isip 
organisador sa mga estudyante. 
Karon, akong nasabtan nga ang 
pagbati og kalibog usa ka pag- 
pahayag sa natural nga pakigbisog 
sa usa ka batan-on nga peti- 
burges sa usa ka dunot nga kati- 
lingban nga nag-antus sa grabeng 
krisis ug nagdugang nga pasis- 
mo. Ang pagbati nga walay 
mahimo ma-ugat sa ideyalistang 
krisis sa hisgutanan sa “angayang 


mahimong ubang tawo, mahi- 
mong mas labaw pa.” Sa ulahi, 
nakit-an ang kahulogan sa akon 
kinabuhi diha sa pakigbisog para 
sa katilingbanong hustisya ug 
nasudnong kagawasan. 
Nagpadayon ang pakigbisog. 
Bisan matag adlaw gibombahan 
kita sa mga balita sa mga pasistang 
atake ug mga kontra-katawhang 
palisiya nga gipadagan sa mga 
burukrata kapitalista, ang mga ma- 
sang Pilipino ang determinado sa 
pagtukod sa mas maayong kati- 
lingban, ang mga rebolusyonaryo 
padayong naglunsad og mala- 
natong gubat sa katawhan nga 
sa dili madugay mopalingkawas 
sa katawhang Pilipino. Kuyog 
ang tanang mga aktibista, mga 
organisador, ug mga rebolsuyo- 
naryo, angayang mopabilin kitang 
pursigidong himuon ang atong 
tibuok nga katakus sa tanang gim- 

buhaton, diha sa pagpukaw, pag- 
organisa, ug pagpalihok sa kolek- 
tibong gahum sa tanang gipa- 
himuslang hut-ong batok sa nag- 
haring hut-ong. 

Naglaum ko nga makakita sa 
daghang mga organisador sa mga 
estudyante nga modawat sa hagit 
sa hingpit nga panahong gim- 
buhaton sa pag-organisa sa mga 
masa sa mamumuo ug mag-uuma 
ug mahimong rebolusyonaryo. 
Adunay panginahanglan bisan asa. 
Adunay gimbuhaton nga anga- 
yang himuon. Sa panahon sa kali- 
bog ug kontradiksyon, angayang 
mosandig sa atong kolektibo ug 
kanunay'ng mangutana sa kauga- 
lingon nganong ania kita diri ug 
para kang kinsa kita. Gihulat na 
kita sa mga masa. Gahulat na 
sab kami kanimo. F 

Andam sa sakripisyo para sa masa 


NIINING ISYU, GIHANDURAW ANG UPAT ka Pulang manggugubat nga naghalad sa ilang kinabuhi batok 
sa pasismo sa estado aron malingkawas ang katawhan nga dugay nang nag-antus sa pagpanglupig ug 
pagpahimulos. Na-martir sila Ka Jemon, Ka Jeloy, Ka Philip ug Ka Sardo sa engkwentro tali sa Mt. 
Cansermon Command-New People's Army (MCC-NPA) ug mga elemento sa 94th IB niadtong Marso 1 sa 
Sityo Canagbaan, Brgy. Carabalan, Himamaylan City, Negros Occidental. 

Modaghan pa ang mga rebolusyonaryong mopadayon sa ilang gisugdan ug handumon kanunay sa 
mga kauban ug masa ang ilang mga sakripisyo kutob kanus-a man. 


Ka Jemon 

Si Ka Jemon (Rodolfo Leo John Azucena) naggikan sa Victorias City, 
Negros Occidental. Sakop siya sa Komite sa Larangan ug nag-akto nga 
Platun Lider. Usa siya ka mapinalanggaong igsuon, amahan ug kauban. 

Kugihan, daling maduolan ug andam nga motabang si Ka Jemon sa mga 
kauban. Wala siya pangduha-duha sa pagdawat sa mga responsibilidad nga 
gitahas kaniya sa Partido. Determinado ug pursigido niyang gipatuman ang mga 
gimbuhaton ug bisan pa nga may mingtumaw nga mga problema sa 
pagpatuman, mitabang siya sa pagpangita og solusyon aron mapangiba- 
bawan ang mga kalisdanan. 


Ka Jeloy 

Si Ka Jeloy naggikan sa hut-ong mag-uuma sa Brgy. Macagahay, Moises 
Padilla, Negros Occidental. Sakop siya sa Komiteng Tigpatuman sa Party 
Branch (KT-PB) ug nahimong Iskwad Lider. 

Komedyante, hingatawa, kugihan ug buotan si Ka Jeloy. Matinabangon 
siya sa mga kauban ug masa. Walay pagbalibad sa mga gimbuhaton ug 
makanunayon ang iyang entusyasmo sa pagpatuman sa mga tahas. 


Ka Philip 

Si Ka Philip (Andre Cose) natawo sa Brgy. Sicaba, Cadiz City, Negros 
Occidental. Nahimo siyang sakop sa KT-PB ug ikaduhang Iskwad lider. 

Hilumon kung bag-o lang nga maka-ila si Ka Philip. Andam nga maminaw 
sa mga sugyot sa kauban. Ang iyang lumpen nga impluwensya natransporma 
sa rebolusyonaryong kaisog sa pag-atubang sa mga kalisdanan tungod kay 
nasabtan niya ang iyang papel sa pagtabang sa katawhan. Bisan kon adunay 
limitasyon sa kaugalingon, apan anaa gihapon ang iyang kaandaman sa 
pagtuon ug wala kini nahimong babag sa iyang mga tahas. 


Ka Sardo 

Si Ka Sardo (Ricky Altariba) naggikan sa Northern Negros. 
Sakop sa KT-PB ug may panahong nag-akto nga ikaduhang 
Iskwad lider. 

Kugihan si Ka Sardo ilabina sa mga teknikal nga tahas. 
Boluntaryo kini nga mobulig sa mga kauban aron mapadaling 
matigayon ang ilang mga gimbuhaton. Tataw nga gawi ni Ka Sardo 
ang iyang pagkapositibo ug walay pagpangluya atubangan sa 
nagkagrabeng pasismo sa estado. Jf 

3 ka herbal nga tanom nga 


angayang anaa sa balay 


O, Tambag Medikal 


ANG BAYABAS, GABON (ALIBHON) UG KAMUNGGAY (BALUNGGAY) ang tulo ka herbal nga tanom nga 
angayang anaa sa balay tungod kay daghan kini'g matabang sa panglawas sa tawo. 

Daku ang matabang sa mga herbal nga tanom nga anaa lamang sa palibot. Makatabang kini sa 
pagtratar o paghatag og alibyo sa pipila ka sakit. Importanteng mobase sa sakit ug edad sa pasyente 
ang paggamit sa herbal. Daghan usab og pamaagi sa pagtambal gamit ang herbal nga tanom, pwede kini 
nga ihugas sa samad, ihugas sa baba, ihampol, ihaplas ug imnon. Apan gikinahanglan gihapon ang pag- 
amping sa paggamit sa herbal nga tanom. Dili man kini maayo kung mosobra o dili insakto ang 


paggamit. 


Bayabas 

e Pwedeng imnon sa gikalibanga ug adunay rayuma 
e Maayong ihugas (dressing) sa mga katol-katol sa 
panit ug bisan unsang samad 

e Pwedeng ihugas sa baba para sa mga adunay 
paghubag sa lagus o baho ang baba 

e Pwede sa nakuyapan - kumoton ang lab-as nga 
dahon ug ipasingo sa pasyente samtang wala pa 
maulii 

e Pwede ihampol sa bun-og 

e Pamaagi sa pag-andam : 

5 mokuha sa dahon o panit sa bayabas 

> hugasan og maayo sa dili pa lagaon sulod sa 15 
minutos 

e Dosis : 

5 13 anyos pataas - usa ka baso, 3 ka beses sa usa 
ka adlaw 

> 6-12 anyos - tunga sa baso, 3 ka beses sa usa 
ka adlaw 

> 2 - 6 anyos - 1/4 sa baso, 3 ka beses sa usa ka 
adlaw 

5 masuso - usa ka kutsara, 3 ka beses sa usa ka 
adlaw 


Gabon (Alibhon) 

e Ang lab-as nga dahon sa gabon dugmokon ug 
ihampol sa parte sa panit nga may sosyo, 2 ka 
beses sa usa ka adlaw 

Sakit sa ulo dala sa sinusitis - hawbon ang lab-as 
nga dahon ug ihampol sa agtang sa pasyente 

e Ang gihawob nga dahon pwede man ihaplas sa 
gabutod nga tiyan 

e Pwede sa pasmo o pamaol sa lawas - ang tubig 
nga may gabon ang ipanghimasa o ihugas sa 
kamot ug tiil sa hapon 

e Pwedeng imnon sa adunay UTI (urinary tract 
infection), ubo, gikalibhaga, rayuma, gihilanat, ug 
wala nahilisi 

e Pamaagi sa pag-andam : 

5 mokuha 0g dahon o bisan asa nga parte sa gabon 


5 Hugasan 0g maayo sa dili pa lagaon sulod sa 15 
minutos 

e Dosis : 

> 13 anyos pataas - usa o tunga sa baso, 3 ka 
beses sa usa ka adlaw 

> 6-12 anyos - tunga sa baso, 3 ka beses sa usa 
ka adlaw 

> 2 - 6 anyos - 2 ka kutsara, 3 ka beses sa usa ka 
adlaw 


Kamunggay (Balunggay) 

: Ang kamunggay maoy nangunang makatabang sa 
inadlaw-adlaw nga panginahanglan sa lawas 

e Aduna kini Bitamina A, B ug C, potassium, calcium, 
magnesium ug iron, adunay anti-oxidant nga 
makatabang sa pagpalig-on sa immune system 

e Makatabang sa pagpamubo sa altapresyon ug 
makapaarang-arang sa gibati sa higayon nga 
mosaka ang presyon sa dugo, makatabang sa 
pagpamubo sa kolesterol 

e Makatabang sa pagbalanse sa kalamay sa dugo 

e Makapadaghan sa gatas sa bag-ong nanganak nga 
nanay pinaagi sa pagkaon sa kamunggay kada 
adlaw 

e Makapahumok sa tae ug makatabang sa pag- 
kalibang ilabina sa wala mahilisi 

e Pwede sa adunay tuberkulosis ukon TB - 2 ka 
baso kada kaon 

e Pwede sa animik, adunay rayuma, sakit sa ulo sa 
mahubog, gikalibanga, ug dili makapanganak 

- Pwedeng ihampol sa samad ug katol-katol sa panit 

e Pamaagi sa Pag-andam : 

5 Ang dahon, bulak ug bukog sa kamunggay 
pwede magamit 

5 Hugasan sa dili pa gamiton 

> Pwedeng ibutang sa init nga tubig ug imnon [/P 


BALAK 
Dalayawon nga Pagkatawo 


ni Ka Shenji 


Sa mga huloy mo nga mga mata 

Makita ko ang bilidhon ta nga kawsa 
Sakripisyo, kabudlayan wala ginakahangaw-an 
Basta malab-ot ang putli nga handum sang 
banwa. 


Sa mga makagalanyat mo nga mga yuhom 
Makita ko ang kaaliwalas sang imo pagbaton 
Sang mabug-at nga mga responsibilidad 
Para lang sa pagbag-o sang sosyedad. 


Sa mga mahinay, apang malig-on mo 

nga paglakat 

Makita ko ang kapag-on kag kalig-on 

sang panindugan 

Bisan pila pa ka banggi-anay sa sulod 

sang Partido 

Nagpabilin ka nga malig-on kag nanindugan 
pareho sang 

Nara nga kahoy nga wala nagahilay wala-tuo. 


Sa malumanay kag mabugnaw mo nga 
paghambal 

Mabanaagg ang kinaiya sang isa ka proletaryado 
Indi hambog, mapainubuson kag pasensyoso 
Apang tinggas mag-uyat sang mga prinsipyo. 


Sa mga pili mo nga harakhak 
Nagalanog nga inspirasyon sa amon 


Magpadayon sa pagrebolusyon bisan 
kami naga-isahanon 

Mabatian lang ang nagaharakhak nga 
buasdamlag sang aton palaabuton nga 
henerasyon. 


Ang imo bug-os nga pagkatawo 

Pareho sang mga bantug nga baganihan 
sang kasaysayan sang kahilwayan 
Isganan nga martir nga wala nagakangilin 
maghalad sang kabuhi 

Para sa bug-os nga katawhan nga pigos 
kag ginahimuslan. 


Bulahan ang Negros sang imo dalayawon 

nga panindugan 

Pareho sang iban pa nga mga martir 

nga nag-ula sang dugo 

Mangin dungganon ka nga modelo 

sang amon pagkapursigido 

Kaupod salamat sang imo kabuhi kag pagkatawo 
nga amot sa paghimakas kag pagbag-o. 


KAUPOD, MABUHAY KA! 


Halad kang Kauban Kokoy ug tanang mga martir 
ug bayani sa rebolusyon 
Setyembre 2, 2023 


GAN 


